**Update ถึง ประกาศฯ (ฉ.๒/๒๕๖๔)** ประกาศประธานศาลปกครองสูงสุดเรื่อง หลักเกณฑ์ วิธีการ และเงื่อนไขในการตรวจดู การคัดสําเนาและการรับรองสําเนาเอกสารในสํานวนคดี อาศัยอํานาจตามความในข้อ ๒๐ แห่งระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครอง พ.ศ. ๒๕๔๓ ประธานศาลปกครองสูงสุดออกประกาศกําหนดหลักเกณฑ์ วิธีการ และเงื่อนไขในการตรวจดู การคัดสําเนา และการรับรองสําเนาเอกสารในสํานวนคดีของศาลปกครองสูงสุดไว้ ดังต่อไปนี้ ข้อ ๑ คู่กรณี พยานเฉพาะในส่วนที่เกี่ยวข้องกับการให้ถ้อยคําของตน หรือบุคคลภายนอกผู้มีส่วนได้เสียซึ่งประสงค์จะขอตรวจดู ขอคัดสําเนา หรือขอสําเนาอันรับรองถูกต้องของเอกสารในสํานวนคดีของศาลปกครองสูงสุดตามหลักเกณฑ์ที่กําหนดในข้อ ๑๗ หรือ ข้อ ๑๘ แห่งระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครอง พ.ศ. ๒๕๔๓ ให้ยื่นคําขอเป็นหนังสือต่อศาล โดยจะยื่นด้วยตนเองหรือมอบฉันทะให้ผู้อื่นยื่นคําขอแทน หรือจะกระทําโดยวิธีส่งทางไปรษณีย์ลงทะเบียนก็ได้ เว้นแต่ในระหว่างการไต่สวน การนั่งพิจารณาคดี หรือการไปตรวจดูสถานที่ บุคคล หรือสิ่งอื่นใดของศาล คู่กรณี พยาน หรือบุคคลภายนอกผู้มีส่วนได้เสียอาจทําคําขอด้วยวาจาต่อศาล ในกรณีเช่นว่านี้ ให้ศาลบันทึกไว้ในรายงานกระบวนพิจารณาข้อ ๒ คําขอที่ยืนตามข้อ ๑ ให้ตุลาการเจ้าของสํานวนพิจารณาและมีคําสั่งอนุญาตหรือไม่อนุญาต ในกรณีที่ตุลาการเจ้าของสํานวนในคดีที่มีคําขอไม่อยู่หรือไม่อาจปฏิบัติหน้าที่ได้ ให้พนักงานเจ้าหน้าที่ของศาลปกครองสูงสุดเสนอคําขอต่อตุลาการหัวหน้าคณะขององค์คณะดังกล่าวเพื่อมอบหมายให้ตุลาการศาลปกครองในองค์คณะคนหนึ่งพิจารณาและมีคําสั่ง ในกรณีที่ตุลาการหัวหน้าคณะไม่อยู่หรือไม่อาจปฏิบัติหน้าที่ได้ ให้ประธานศาลปกครองสูงสุดมอบหมายให้ตุลาการศาลปกครองคนหนึ่งพิจารณาและมีคําสั่ง ในกรณีคดีที่ยื่นคําฟ้องตามมาตรา ๑๑ (๑) (๒) และ (๓) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ ต่อศาลปกครองสูงสุด และศาลปกครองสูงสุดได้มีคําพิพากษาหรือคําสั่งเสร็จเด็ดขาดไปจากศาลปกครองสูงสุดแล้ว ให้ยื่นคําขอต่อศาลปกครองสูงสุด และให้ตุลาการหัวหน้าคณะศาลปกครองสูงสุดขององค์คณะที่คดีดังกล่าวเคยอยู่ในความรับผิดชอบ มอบหมายให้ตุลาการศาลปกครองสูงสุดในองค์คณะคนหนึ่งพิจารณาและมีคําสั่ง ในกรณีคดีอุทธรณ์คําพิพากษาหรือคําสั่งต่อศาลปกครองสูงสุด และศาลปกครองสูงสุดมีคําพิพากษาหรือคําสั่งที่ทําให้คดีเสร็จเด็ดขาดไปจากศาลปกครองสูงสุดแล้ว ให้ยื่นคําขอต่อศาลปกครองชั้นต้นที่พิจารณาคดีนั้น และให้ตุลาการหัวหน้าคณะศาลปกครองชั้นต้นขององค์คณะที่คดีดังกล่าวเคยอยู่ในความรับผิดชอบมอบหมายให้ตุลาการศาลปกครองชั้นต้นในองค์คณะคนหนึ่งพิจารณาและมีคําสั่ง ข้อ ๓ ในการพิจารณาคําขอตามข้อ ๒ ให้ตุลาการศาลปกครองพิจารณาตามเงื่อนไขที่กําหนดไว้ในข้อ ๑๗ ข้อ ๑๘ และข้อ ๑๙ แห่งระเบียบของที่ประชุมใหญ่ตุลาการในศาลปกครองสูงสุด ว่าด้วยวิธีพิจารณาคดีปกครอง พ.ศ. ๒๕๔๓ข้อ ๔ ในกรณีที่ตุลาการศาลปกครองมีคําสั่งอนุญาตตามคําขอ ให้ผู้ขอหรือบุคคลซึ่งได้รับมอบอํานาจจากผู้ขอเป็นผู้ตรวจดู คัดสําเนา หรือคัดสําเนาอันรับรองถูกต้องของเอกสารในสํานวนคดี โดยศาลจะกําหนดเงื่อนไขหรือวิธีการในการตรวจดูหรือคัดสําเนาเอกสารก็ได้ และการตรวจดูหรือคัดสําเนาเอกสารให้อยู่ภายใต้การควบคุมดูแลของพนักงานเจ้าหน้าที่ของศาลปกครองข้อ ๕ การรับรองสําเนาเอกสารในสํานวนคดี ให้พนักงานคดีปกครองหรือข้าราชการฝ่ายศาลปกครองซึ่งได้รับมอบหมายจากตุลาการศาลปกครองผู้มีอํานาจพิจารณาและมีคําสั่งตามข้อ ๒ เป็นผู้รับรองข้อ ๖ ให้ประธานศาลปกครองสูงสุดมีอํานาจตีความและวินิจฉัยปัญหาเกี่ยวกับการปฏิบัติตามประกาศนี้ผู้มีอํานาจลงนาม ประกาศ ณ วันที่ ๒๘ มิถุนายน พ.ศ. ๒๕๔๔ อักขราทร จุฬารัตน ประธานศาลปกครองสูงสุดอื่นๆ **ประกาศประธานศาลปกครองสูงสุด เรื่อง หลักเกณฑ์ วิธีการ และเงื่อนไขในการตรวจดู การคัดสําเนา** **และการรับรองสําเนาเอกสารในสํานวนคดี (ฉบับที่ ๒)**